शतकवीर ख्वाजा और ग्रीन नाबाद लौटे, शमी ने दिए दो झटके
India Vs Australia (IND VS AUS) 3rd Test (Ahmedabad) Match LIVE Score Update; Follow India Vs Australia - Ahmedabad Narendra Modi Stadium Latest Photos and Video Updates on Dainik Bhaskar. भारत-ऑस्ट्रेलिया चौथा टेस्ट:दोनों देशों के PM की मौजूदगी में होगा टॉस, स्टेडियम पहुंचे मोदी
भारत-ऑस्ट्रेलिया के बीच चल रही बॉर्डर-गावस्कर ट्रॉफी के चौथे मुकाबले में पिच का मिजाज बदलते ही बल्ले ने अपना रंग दिखाना शुरू कर दिया। वहीं, बॉल का असर फीका रहा।
पहले दिन ऑस्ट्रेलिया ने अपनी पहली पारी में चार विकेट पर 255 रन बना लिए हैं। गुरुवार को स्टंप्स के बाद ओपनर उस्मान ख्वाजा (104* रन) ने 14वां टेस्ट शतक जमाया। कैमरून ग्रीन 49 रन पर नाबाद लौटे।
अहमदाबाद के नरेंद्र मोदी स्टेडियम में टॉस जीतकर बैटिंग करने उतरी कंगारू टीम की ओर से पीटर हैंड्सकॉम्ब 17 रन, स्टीव स्मिथ 38 रन, मार्नस लाबुशेन 3 और ट्रेविस हेड 32 रन बनाकर आउट हुए। भारत की ओर से मोहम्मद शमी ने दो विकेट चटकाए, जबकि रवींद्र जडेजा और रविचंद्रन अश्विन को एक-एक विकेट मिला।
टॉप-मिडिल ऑर्डर पर तीन साझेदारी
ऑस्ट्रेलियाई टीम की शानदार शुरुआत में टॉप-मिडिल ऑर्डर पर पनपी साझेदारियों का अहम योगदान रहा। ख्वाजा के अलावा उसका कोई और बल्लेबाज बड़ा स्कोर नहीं कर सका, लेकिन ख्वाजा ने तीन अर्धशतकीय साझेदारियां की। उन्होंने ओपनर ट्रेविस हेड (32 रन) के साथ 61 रन, स्टीव स्मिथ (38 रन) के साथ 79 रन और कैमरून ग्रीन (49 रन नाबाद) के साथ नाबाद 85 रन जोड़े हैं।
भारत-ऑस्ट्रेलिया चौथे टेस्ट का स्कोरकार्ड देखें
पहली पारी में ऐसे गिरे ऑस्ट्रेलिया के विकेट
अब 3 पॉइंट में जानिए पहले दिन का हाल...
1. ओपनर्स ने दी ऑस्ट्रेलिया को मजबूत शुरुआत
अहमदाबाद स्टेडियम की हरी-भरी पिच पर उमेश यादव और मो. शमी दोनों को अच्छी स्विंग मिल रही थी पर लाइन और लेंथ में गड़बड़ी के चलते वे शुरुआत में विकेट नहीं गिरा पाए। ओपनर्स ख्वाजा और हेड ने 61 रन की पार्टनरशिप की। लंच से पहले शुरुआती 14 ओवर्स में ऑस्ट्रेलिया ने बिना विकेट खोए 56 रन बनाए। इसके बाद के 14 ओवर्स में भारतीय गेंदबाजों ने दबाव बनाया। केवल 19 रन देकर 2 विकेट गिरा दिए।
2. केएस भरत ने छोड़ा कैच, शमी ने बोल्ड मारा
शमी को शुरुआत में स्विंग मिली पर सफलता नहीं। वे 23वें ओवर में गेंदबाजी करने आए और मार्नस लबुशेन को दूसरी ही गेंद पर बोल्ड मार दिया। गेंद बल्ले का किनारा लेकर स्टंप्स से जा टकराई। ओपनर ट्रेविस हेड को छठवें ओवर में जीवनदान मिला। उमेश यादव की गेंद पर विकेटकीपर केएस भरत ने उनका कैच छोड़ दिया। हालांकि, 16वें ओवर में अश्विन ने उन्हें 32 रन पर जडेजा के हाथों कैच करवा दिया।
3. ख्वाजा का शतक
ऑस्ट्रेलियाई ओपनर उस्मान ख्वाजा ने शतकीय पारी खेली है। वे दिन का खेल समाप्त होने पर 104 रन पर नाबाद लौटे। 251 गेंद की पारी में ख्वाजा ने 15 चौके जमाए। उन्होंने ट्रेविस डेड, स्टीव स्मिथ और कैमरून ग्रीन के साथ उपयोगी साझेदारियां की।
शन के अनुसार देखिए पहले दिन का हाल
प्रधानमंत्री ने कप्तानों को दी टेस्ट कैप
टॉस से पहले PM मोदी और ऑस्ट्रेलियाई PM एंथनी अल्बेनीज ने अपने कप्तानों रोहित शर्मा और स्टीव स्मिथ को टेस्ट कैप भी दी। गोल्फ कार्ट में बैठकर दोनों प्रधानमंत्रियों ने स्टेडियम का मुआयना भी किया।
बॉर्डर-गावस्कर ट्रॉफी का यह मैच भारत और ऑस्ट्रेलिया के बीच 75 साल की दोस्ती का यादगार भी बन रहा है। मैच के मोमेंट्स देखने के लिए क्लिक करें...
फोटोज में देखें भारत-ऑस्ट्रेलिया मैच...
इंडिया में सिराज की जगह शमी की वापसी, दोनों टीमों की प्लेइंग इलेवन 
भारत : रोहित शर्मा (कप्तान), शुभमन गिल, चेतेश्वर पुजारा, विराट कोहली, श्रेयस अय्यर, रवींद्र जडेजा, श्रीकर भरत (WK), अक्षर पटेल, रविचंद्रन अश्विन, मोहम्मद शमी और उमेश यादव।
ऑस्ट्रेलिया : स्टीव स्मिथ (कप्तान), ट्रेविस हेड, उस्मान ख्वाजा, मार्नस लाबुशेन, पीटर हैंड्सकम्ब, एलेक्स कैरी (विकेटकीपर), कैमरून ग्रीन, मिचेल स्टार्क, नाथन लायन, टॉड मर्फी और मैथ्यू कुहनेमन।
यह WTC फाइनल में पहुंचने का आखिरी मौका है
टेस्ट सीरीज का आखिरी मैच दोनों ही टीमों के लिए बहुत अहम है। भारत इस वक्त सीरीज में 2-1 से आगे है। चौथा टेस्ट जीतने पर टीम सीरीज जीतने के साथ वर्ल्ड टेस्ट चैंपियनशिप के फाइनल में भी प्रवेश कर जाएगी।
अगर ऑस्ट्रेलिया आखिरी टेस्ट जीत गई तो सीरीज 2-2 से बराबर हो जाएगी। ऐसे में ट्रॉफी तो भारत के पास ही रहेगी, क्योंकि भारत ने 2020-21 में पिछली टेस्ट सीरीज जीती थी। लेकिन, ऑस्ट्रेलिया 20 साल में पहली बार बॉर्डर-गावस्कर ट्रॉफी ड्रॉ कराने का कारनामा कर लेगा। पिछली बार 2003 में ऑस्ट्रेलिया में दोनों के बीच सीरीज 1-1 से ड्रॉ रही थी।
टीम इंडिया अहमदाबाद में 6 मैच जीती
अहमदाबाद का नरेंद्र मोदी स्टेडियम 2021 में बनकर तैयार हुआ। यहां टीम इंडिया ने अब तक 2 ही टेस्ट खेले। इस स्टेडियम से पहले अहमदाबाद के मोटेरा में सरदार पटेल स्टेडियम था। जिसे तोड़कर नया स्टेडियम बनाया गया है। पुराने स्टेडियम में भारत ने 12 टेस्ट मैच खेले थे। यहां भारत ने पहला मैच वेस्टइंडीज के खिलाफ 1983 में खेला।
ओवरऑल रिकॉर्ड की बात करें तो टीम इंडिया ने अहमदाबाद में 14 मैच खेले। 6 जीते और 2 में टीम को हार मिली। इस शहर में भारत के 6 मैच ड्रॉ भी रहे।
रोहित सीरीज के टॉप रन स्कोरर
रोहित शर्मा सीरीज के टॉप स्कोरर हैं, उन्होंने 3 मैचों में सबसे ज्यादा 207 रन बनाए हैं। शर्मा की कप्तानी में भारत पहली बार बॉर्डर गावस्कर ट्रॉफी खेल रहा है। सीरीज के 3 में से 2 में भारत को जीत मिली, वहीं एक में हार का सामना करना पड़ा है।
भारत कैसे पहुंचेगा WTC फाइनल में 
टेस्ट मैच जीतने पर भारत WTC के फाइनल में पहुंच जाएगा, लेकिन हारने या ड्रॉ की स्थिति में भारत को न्यूजीलैंड-श्रीलंका टेस्ट सीरीज के नतीजों का इंतजार करना होगा। अगर श्रीलंका 2-0 से न्यूजीलैंड को हरा देता है तो ऑस्ट्रेलिया और श्रीलंका के बीच WTC का फाइनल होगा। आखिरी टेस्ट ड्रॉ होने की स्थिति में भारत सीरीज तो जीत लेगी, लेकिन WTC फाइनल के लिए उसे न्यूजीलैंड-श्रीलंका टेस्ट सीरीज के नतीजों का इंतजार करना ही होगा।